b'\n_START_ARTICLE_\nTinvaldo prezidentas\n_START_PARAGRAPH_\nTinvaldo prezidentas (angl. President of Tynwald)\xc2\xa0\xe2\x80\x93 Tinvaldo (Meno salos parlamentas) pos\xc4\x97d\xc5\xbeiuose pirmininkaujantis pareig\xc5\xabnas. Dabar j\xc4\xaf renka Tinvaldo nariai i\xc5\xa1 savo tarpo. Pirmas i\xc5\xa1rinktasis prezidentas buvo Charles Kerruish. Jis buvo i\xc5\xa1rinktas 1990\xc2\xa0m., pareigas \xc4\x97jo iki pasitraukimo 2000\xc2\xa0m._NEWLINE_Prezidentas pagal pareigas lieka ne\xc5\xa1ali\xc5\xa1kas, bet balsuojant \xc4\xaestatymo Leid\xc5\xbeiamojoje Taryboje (auk\xc5\xa1tesnieji Tinvaldo r\xc5\xabmai) ir balsams u\xc5\xbe ir prie\xc5\xa1 pasiskirs\xc4\x8dius po lygiai, savo balsu nulemia balsavimo baigt\xc4\xaf._NEWLINE_Prezidentas skelbia pos\xc4\x97d\xc5\xbei\xc5\xb3 darbotvark\xc4\x99, yra atsakingas u\xc5\xbe Tinvaldo R\xc5\xabm\xc5\xb3 proced\xc5\xabr\xc5\xb3 prie\xc5\xbei\xc5\xabr\xc4\x85 ir j\xc5\xb3 reglamento interpretavim\xc4\x85. \xc5\xa0ios pareigos yra pana\xc5\xa1ios \xc4\xaf Rakt\xc5\xb3 R\xc5\xabm\xc5\xb3 spikerio pareigas.\n_START_SECTION_\nIstorija\n_START_PARAGRAPH_\nIki 1990\xc2\xa0m. Tinvaldo pareigas pagal u\xc5\xbeimam\xc4\x85 post\xc4\x85 (ex officio) automati\xc5\xa1kai u\xc5\xbeimdavo Meno salos gubernatorius._NEWLINE_Dabar \xc5\xa1ias pareigas einantis asmuo i\xc5\xa1kart b\xc5\xabna ir Tinvaldo prezidentas, ir Meno salos \xc4\xaestatym\xc5\xb3 Leid\xc5\xbeiamosios Tarybos prezidentas. Vien\xc4\x85 Tinvaldo pos\xc4\x97d\xc4\xaf per metus, per nacionalin\xc4\x99 \xc5\xa1vent\xc4\x99 Tinvaldo dien\xc4\x85, tradici\xc5\xa1kai veda Meno salos gubernatorius.\n_START_SECTION_\nTinvaldo prezidento pavaduotojai\n_START_PARAGRAPH_\nTinvaldo prezidento pavaduotojais (angl. deputy presidents of Tynwald) yra Rakt\xc5\xb3 R\xc5\xabm\xc5\xb3 spikeriai (angl. speaker of the House of Keys).'